2. ΝΟΜΟΘΕΤ. ΔΙΑΤΑΓΜΑ υπ’ αριθ. 3426 της 20 Σεπτ./9 Οκτ. 1955 (ΦΕΚ Α΄ 285) Περί συστάσεως Ειδικού Λογαριασμού Προνοίας παρά τω Ταμείω Συντάξεων Εφημεριδοπωλών και Υπαλλήλων Πρακτορείων πόλεως Θεσσαλονίκης. Άρθρ.1.-Συνιστάται δια του παρόντος Ν.Δ/τος παρά τω Ταμείω Συντάξεων Εφημεριδοπωλών και Υπαλλήλων Πρακτορείων πόλεως Θεσσαλονίκης, Ειδικός Λογαριασμός Προνοίας αποκαλούμενος εφεξής χάριν συντομίας «Λογαριασμός Προνοίας». Σκοπός του Λογαριασμού έσεται η χορήγησις εφ’ άπαξ βοηθήματος, εις τους παρά τω Ταμείω ησφαλισμένους, κατά τα ειδικώτερον δια του Κανονισμού ορισθησόμενα. Άρθρ.2.-Α΄.Πόροι του Λογαριασμού Προνοίας είναι: 1.Εισφορά των ησφαλισμένων εφημεριδοπωλών ίση προς 0,25% της τιμής πωλήσεως των εν Θεσσαλονίκη και ταις κοινότησι Ευκαρπίας, Συκεών, Αγ. Παύλου, Ρυσίου, Τριανδρίας, Ν.Κορδελιού, Νεαπόλεως, Σταυρουπόλεως, Αμπελοκήπων, Ασβεστοχωρίου, Περαίας, Ν. Επιβατών και Αγίας Τριάδος, πωλουμένων εφημερίδων, περιοδικών και λοιπών εντύπων, παρακρατουμένη υπό των αναλαβόντων την κυκλοφορίαν των ως άνω εντύπων, Πρακτορείων εφημερίδων εκ της αμοιβής των πωλούντων ταύτα. 2.Εισφορά των ησφαλισμένων υπαλλήλων των εν Θεσσαλονίκη Πρακτορείων εφημερίδων και του Ταμείου ίση προς 2%, επί των πάσης φύσεως μηνιαίων αποδοχών των, παρακρατουμένη εκ των αποδοχών υπό των ως άνω Πρακτορείων εφημερίδων και του Ταμείου. Β΄.Αι περί εισπράξεως και αποδόσεως των λοιπών πόρων του Ταμείου διατάξεις, εφαρμόζονται και ως προς την είσπραξιν και απόδοσιν του συνιστωμένου Λογαριασμού Προνοίας. Άρθρ.3.-1.Ο Λογαριασμός Προνοίας έχει οικονομικήν και ασφαλιστικήν αυτοτέλειαν έναντι του Κλάδου Συντάξεων. 2.Δια του Κανονισμού του συνιστωμένου Λογαριασμού Προνοίας, όστις θέλει εγκριθή κατά την διαδικασίαν του άρθρ. 59 του Α.Ν. της 11 Νοεμ. 1935 «περί οργανισμού του Υπουργείου Εργασίας» ως τούτο αυθεντικώς ερμηνευθέν και τροποποιηθέν μεταγενεστέρως, ισχύει νυν, θέλουσιν ορισθή. α)Ο τρόπος οργανώσεως, διοικήσεως και διαχειρίσεως αυτού. β)Ο τρόπος τοποθετήσεως των κεφαλαίων του Λογαριασμού. γ)Αι προϋποθέσεις ας δέον να πληρούν οι ησφαλισμένοι ίνα τύχωσι των παροχών του Λογαριασμού, το ποσόν του χορηγητέου βοηθήματος, ως και πάσα άλλη λεπτομέρεια αναγκαία δια την εκπλήρωσιν των σκοπών του Λογαριασμού. Η ισχύς του παρόντος άρχεται υπό της δημοσιεύσεώς του εις την Εφημερίδα της Κυβερνήσεως. 